**Obvestilo strankam Upravne enote Šmarje pri Jelšah glede prijave začasnega prebivališča**

Zaradi epidemije in vseh ukrepov, s katerimi se poskuša zamejiti okužbe, do nadaljnjega **ni mogoče** opraviti prijave začasnega prebivališča osebno ali preko pooblaščenca.

Začasno prebivališče lahko prijavite na naslednje načine:

* **pisno po pošti** na naslov upravne enote v Republiki Sloveniji) – na lokalnem območju je to **Upravna enota Šmarje pri Jelšah, Aškerčev trg 11, 3240 Šmarje pri Jelšah**.

Lastnoročno podpisani in datirani vlogi, v kateri morajo biti navedeni tudi vaši osebni podatki (EMŠO) in namen, je potrebno priložiti dokazilo o pravici do prebivanja na naslovu, ki ga prijavljate ter dokazilo o lastništvu, če lastništvo ni razvidno iz zemljiške knjige. Kot dokazilo, da ima posameznik pravico do prebivanja na naslovu, se šteje dokazilo o lastništvu (kupoprodajna pogodba, sklep o dedovanju, …) najemna oziroma podnajemna pogodba ali pisno soglasje lastnika oziroma solastnikov stanovanja oziroma upravljavca nastanitvenega objekta, pri čemer soglasja lastnika ni potrebno overiti. K vlogi priložite izjavo o naslovu za vročanje, tj. na kateri naslov želite prejemati pošto.

* **s kvalificiranim digitalnim potrdilom** (AC-NLB, Poštar-CA, SIGEN-CA, SIGOV-CA, HALCOM-CA) [**preko portala e-Uprave.**](https://e-uprava.gov.si/podrocja/vloge/vloga.html?id=1164)
* **elektronsko, brez  digitalnega potrdila:** [**na portalu e-Uprave uporabite splošno vlogo za prijavo začasnega prebivališča**](https://e-uprava.gov.si/podrocja/osebni-dokumenti-potrdila-selitev/selitev-prijava-odjava-prebivalisca/prijava-odjava-zacasnega-prebivalisca.html).
* **na e-naslov** [**ue.smarje@gov.si**](mailto:ue.smarje@gov.si)pošljite skenirano lastnoročno podpisano vlogo, dokazilo o pravici do prebivanja na naslovu in izjavo o naslovu za vročanje.

mag. Jasna Junkar

načelnica